CELEX: 52020DP0179
Language: bg
Date: 2020-07-08 00:00:00
Title: Решение на Европейския парламент от 8 юли 2020 г. относно предложението за назначаване на изпълнителен директор на Европейския банков орган (C9-0080/2020 — 2020/0905(NLE))

15.9.2021   
            
            
               BG
            
            
               Официален вестник на Европейския съюз
            
            
               C 371/117
            
         
      P9_TA(2020)0179
      Назначаване на изпълнителния директор на Европейския банков орган (ЕБО)
      Решение на Европейския парламент от 8 юли 2020 г. относно предложението за назначаване на изпълнителен директор на Европейския банков орган (C9-0080/2020 — 2020/0905(NLE))
      (Одобрение)
      (2021/C 371/17)
      
         Европейският парламент,
      
                  —
               
               
                  като взе предвид предложението на Съвета на надзорниците на Европейския банков орган от 5 март 2020 г. (C9-0080/2020),
               
            
                  —
               
               
                  като взе предвид член 51, параграф 2 от Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (1),
               
            
                  —
               
               
                  като взе предвид своята резолюция от 14 март 2019 г. относно баланса между половете при издигането на кандидатури за позиции в областта на икономическите и паричните въпроси на ЕС (2),
               
            
                  —
               
               
                  като взе предвид своята резолюция от 16 януари 2020 г. относно институции и органи в рамките на Икономическия и паричен съюз: предотвратяване на конфликти на интереси след приключване на трудово или служебно правоотношение в публичната администрация (3),
               
            
                  —
               
               
                  като взе предвид своето решение от 30 януари 2020 г. относно предложението за назначаване на изпълнителен директор на Европейския банков орган (4),
               
            
                  —
               
               
                  като взе предвид член 131 от своя Правилник за дейността,
               
            
                  —
               
               
                  като взе предвид доклада на комисията по икономически и парични въпроси (A9-0132/2020),
               
            
                  А.
               
               
                  като има предвид, че предишният изпълнителен директор на Европейския банков орган подаде оставка, считано от 31 януари 2020 г.;
               
            
                  Б.
               
               
                  като има предвид, че на 5 март 2020 г., след открита процедура на подбор, Съветът на надзорниците на Европейския банков орган предложи Франсоа-Луи Мишо да бъде назначен за изпълнителен директор с мандат от пет години, в съответствие с член 51, параграфи 2 и 3 от Регламент (ЕС) № 1093/2010;
               
            
                  В.
               
               
                  като има предвид, че на 29 юни 2020 г. комисията по икономически и парични въпроси проведе изслушване на Франсоа-Луи Мишо, по време на което той направи встъпително изказване и след това отговори на въпросите, зададени от членовете на комисията;
               
            
               
                  1.
               
               
                  одобрява назначаването на Франсоа-Луи Мишо за изпълнителен директор на Европейския банков орган;
               
            
               
                  2.
               
               
                  възлага на своя председател да предаде настоящото решение съответно на Съвета, на Комисията, на Европейския банков орган, както и на правителствата на държавите членки.
               
            
         (1)  ОВ L 331, 15.12.2010 г., стр. 12.
      
         (2)  Приети текстове, P8_TA(2019)0211.
      
         (3)  Приети текстове, P9_TA(2020)0017.
      
         (4)  Приети текстове, P9_TA(2020)0023.